
Avaliku suulise enampakkumise väljakuulutamine

Narvas Aleksander Puškini tänav 13 hoones asuva ruumide üürile andmiseks
1. ASJAOLUD JA MENETLUSE KÄIK

Narvas Aleksander Puškini tänav 13 asuva elamu 1. korrusel paikneb linnavara – mitteeluruumid M10, mille üldpind on 30,8 m2. Käesoleval ajal on ruumid vabad.

Narva Linnavalitsuse Linnavara- ja Majandusamet teeb ettepaneku välja kuulutada avalik suuline enampakkumine  linnavara –  Narvas aadressil Aleksander Puškini tänav 13 elamu 1. korrusel asuvate mitteeluruumide M10 üldpinnaga 30,8m2 üürile andmiseks.

Eelnimetatud ruumide edasist kasutamist arutati Narva Linnavalitsuse linnavarakomisjoni istungil 15.03.2011.a (protokoll nr 4) ning otsustati:

1. Soovitada välja kuulutada avalik suuline enampakkumine linnavara - Narvas Aleksander Puškini tänav 13 elamu 1. korrusel asuvate mitteeluruumide M10 üldpinnaga 30,8 m2 üürile andmiseks ja kehtestada järgmised tingimused:

· Kasutusala 

-

bürooruumid, kauplus

· Üürilepingu tähtaeg
-

10 aastat

· Üüritasu alghind
-

350 eurot kuus

· Osavõtutasu 

-

35 eurot

Üürilepingu lisatingimused:

· investeeringud linnavara viimiseks üürilepingu tingimustel kasutamiseks kõlblikku seisundisse;

· elamu ja sellega külgneva maa-ala hoolduskulude tasumine vastavalt jooksva aasta kulude kalkulatsioonile;

· kommunaalmaksete tasumine vastavalt tegelikule tarbimisele.

2. Narva Linnavalitsuse Linnavara- ja Majandusametil esitada punktis 1 toodud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu. Vastavalt Eeskirja punktile 51 linnavara kasutusse andmine ei tohi rikkuda seaduses  sätestatud ausa konkurentsi põhimõtteid ja viiakse reeglina läbi avaliku enampakkumise (suulise või kirjaliku, piiratud osalejate arvuga enampakkumise või eelläbirääkimiste pakkumise korras.

Narva Linnavolikogu 17.03.2005 määruse nr 14/52 “Linnavara kasutusse andmise kord” (edaspidi ka Kord) punkti 3 kohaselt vara antakse kasutusse, kui see ei ole vajalik avalikuks otstarbeks, linna valitsemiseks või see ei kuulu võõrandamisele.

Korra punktide 5., 5.1., 5.1.2. kohaselt otsuse kinnisasjade kasutusse andmise kohta võtab vastu linnavalitsus juhul, kui kinnisasi antakse kasutusse tähtajaga 1 (üks) aasta või rohkem, kuid mitte kauemaks kui 25 (kakskümmend viis) aastat. Korra punkti 621 kohaselt Korra punktis 5 kinnisasja kohta sätestatud kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga.

Vastavalt Korra punktile 19 linnavara kasutusse andmine avaliku enampakkumise korras (suuliselt või kirjalikult) toimub juhul, kui ei kehtestata lisatingimusi või kui lisatingimused on kehtestatud lõplikena s.t. nende üle ei peeta läbirääkimisi.

Korra punkti 10 kohaselt enampakkumise valmistab ette ja viib läbi Narva Linnavalitsuse Linnavara- ja Majandusamet.

Üüritasu alghinna ja osavõtutasu määramisel lähtutakse Korra punktidest 16.1 ja 17.1, millede alusel alghind ei tohi olla madalam ühe kuu üürist ilma käibemaksuta ning peab olema arvestatud vastavalt linnavalitsuse poolt kinnitatud “Üüritasu arvestamise metoodilisele juhendile” ning osavõtutasu kehtestatakse 10% ulatuses üürileantava vara üüritasu alghinnast, kuid mitte vähem kui 32 eurot.

3. OTSUS

3.1. Välja kuulutada avalik suuline enampakkumine linnavara - Narvas Aleksander Puškini tänav 13 elamu 1. korrusel asuvate mitteeluruumide M10 üldpinnaga 30,8 m2 üürile andmiseks ja kehtestada järgmised tingimused:

· Kasutusala 

-

bürooruumid, kauplus

· Üürilepingu tähtaeg
-

10 aastat

· Üüritasu alghind
-

350 eurot kuus

· Osavõtutasu 

-

35 eurot

Üürilepingu lisatingimused:

· investeeringud linnavara viimiseks üürilepingu tingimustel kasutamiseks kõlblikku seisundisse;

· elamu ja sellega külgneva maa-ala hoolduskulude tasumine vastavalt jooksva aasta kulude kalkulatsioonile;

· kommunaalmaksete tasumine vastavalt tegelikule tarbimisele;

3.2. Narva Linnavalitsuse Linnavara- ja majandusametil ette valmistada ja läbi viia punktis 3.1 nimetatud ruumide kasutusse andmiseks avalik suuline enampakkumine vastavalt Narva Linnavolikogu 17.03.2005 määruse nr 14/52 “Linnavara kasutusse andmise kord” sätestatule.
4. RAKENDUSSÄTTED

4.1. Narva Linnakantseleil teha korraldus teatavaks Narva Linnavalitsuse Linnavara- ja Majandusametile.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

